હિંમતનગર નગર પાલિકાની આજે યોજાયેલ સામાન્ય સભામાં શહેરમાં ઠેર ઠેર લાગેલા ગેરકાયદેસર હોર્ડિંગસ્ મામલે સત્તાધીશોને વિરોધપક્ષના સભ્યોએ ભ્રષ્ટાચાર સહિતના મામલે ઘેરી લીધા હતા, અને આક્ષેપ કર્યો હતો શહેરના મહાવીરનગર વિસ્તારમાં વગર મંજુરીએ અનેક ગેરકાયદેસર હોર્ડિંગસ્ ઉભા કરી દેવામાં આવ્યા છે, અને તેના થકી પાલિકાના સત્તાધીશો લાખો રૂપિયાની મલાઈ હોર્ડિંગસ્ના કોન્ટ્રાકટર પાસેથી ઉઘરાવી લે છે, આ ઉપરાંત શહેરના ખખડધજ રસ્તાઓ મામલે વિરોધપક્ષે સત્તાધીશોને રીતસર ખખડાવી દીધા હતા.